Zena Kārdmena

Zena Marija Kārdmena (Zena Maria Cardman; dzimusi ) ir ASV ģeobioloģe, Nacionālās aeronautikas un kosmosa administrācijas (NASA) astronaute.

 Bērnība 
Zena Kārdmena piedzima  Ilinoisas štata, Ērbanā. Vēlāk ģimene pārcēlās uz Viljamsburgu Virdžīnijā.

 Izglītība un pētnieciskā darbība 
2010. gadā Ziemeļkarolīnas Universitātē Čapelhilā Kārdmena ieguva bakalaura grādu bioloģijā. Viņa papildus studēja ķīmiju un jūras zinātnes.

Kārdmenas pētījumi aizveda viņu uz attālām vietām no Arktikas līdz Antarktikai, tostarp vairākās ekspedīcijās uz pētniecības kuģiem. Studējot Ziemeļkarolīnas Universitātē, Kardmana pētīja bioģeoķīmiju ogļūdeņražu noplūdēs un hidrotermālajos avotos. Šajā laikā viņa sadarbojās arī ar Pālmera Ilgtermiņa ekoloģiskās pētniecības tīklu Antarktīdā. 
2014. gadā Ziemeļkarolīnas Universitātē Čapelhilā viņa ieguva zinātņu maģistra grādu.

Savas karjeras sākumā Kārdmenas atbalstīja NASA pētījumus Britu Kolumbijā, Aidaho un Havaju salās, izstrādājot planetārās ārpuskuģa aktivitāšu darbības arhitektūru. Viņa ir kuģojusi kā palīginženiere ar Sea Education Association, strādājot brigantīnas mašīntelpā.
Kad 2017. gada jūnijā Kārdmena tika izvēlēta par astronauti, viņa bija Nacionālās zinātnes fonda pētniecības stipendiāte un doktorante ģeozinātnēs Pensilvānijas Štata universitātē, kur studēja ģeobioloģiju un jaunus oksidēšanās-reducēšanās reakciju pārus pazemē.

 NASA karjera 
Zena Kārdmena bija strādājusi zinātnes un operatīvajā jomā NASA projektos "'Pavilion Lake Research Project (2008 — 2015) un BASALT (2016 — 2017).

2017. gada 7. jūnijā Kārdmenu ieskaitīja NASA astronautu vienībā kā astronauta kandidāti. Pēc pamata vispārējās kosmiskās sagatavošanas kursa 2020. gada 10. janvārī viņai piešķīra astronauta kvalifikāciju.

2024. gada 31. janvārī NASA paziņoja, ka Zena Kārdmena lidos kā kosmosa kuģa SpaceX Crew-9 komandiere uz Starptautisko kosmosa staciju (SKS). Savukārt, kad NASA nolēma atgriezt Boeing Starliner kapsulu bez apkalpes Boeing Crew Flight Test misijā, Kārdmenu  izslēdza no Crew-9 apkalpes, lai atbrīvotu vietu atgriešanās ceļojumā Starliner apkalpei Berijam Vilmoram un Sanitai Viljamsai.
2025. gada 27. martā tika paziņots par Kārdmenas iekļaušanu Crew-11 apkalpē

Zenas Kārdmenas pirmais kosmiskais lidojums sākās 2025. gada 1. augustā, esot kosmosa kuģa SpaceX Crew-11 komandierei. Viņa bija 73. un 74. ekspedīcijas lidojuma inženiere. Uz Zemes atgriezās 2026. gada 15. janvārī.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes 1. SpaceX Crew-11   Maikls FinksKimija JuiOļegs Platonovs Komandieris 166 d 16 h 57 min SKS-73, SKS-74

 Ārējās saites 

 Zenas Kārdmenas vietne
 Zena Cardman NASA Astronaut NASA'' 
 Зина Мария Кардман astronaut.ru 

Kategorija:ASV astronauti
Kategorija:NASA astronauti
Kategorija:Kosmonautes
Kategorija:Planetologi